da da de fr da fr da sv da da fr pt da da da da da da ca da nb es da da sv da es da da da da da da da da da da nb de fi de en da da da da da da da da da da da da da da ca da da da sv da da da da da da da da da da da da da da da da da da da da da da da da da da da da da de nn cs de de da ca da nl en fr en nl en da en da en nn de da da da it da
Hjælp til dødsbobehandling | bestil gratis bomøde her | Kjølby Juristen
Testamenter er ikke en stangvare
Har du brug for hjælp til dødsbobehandling? Så kan vi hos Kjølby Juristen hjælpe dig. Kontakt os for en gratis og uforpligtende snak om din sag. Det gælder uanset om du lige har mistet, eller om du allerede har udarbejdet en boopgørelse, som er blevet afvist af skifteretten.
Det er vigtigt, at du allerede fra start sørger for at få kyndig og personlig vejledning i lige netop din sag. Vi tilbyder derfor et gratis og uforpligtende bomøde.
Et dødsfald medfører en masse praktiske gøremål og spørgsmål. Når først bedemanden er kontaktet, der gennem sognepræsten informerer skifteretten om dødsfaldet, skal arvingerne til den afdøde tage stilling til en lang række forhold, herunder behandling af dødsboet. I den forbindelse er det vigtigt at søge rådgivning hos en jurist.
Mange tror fejlagtigt, at man blot skal møde op i skifteretten, og så bliver alle de praktiske forhold i forbindelse med dødsboet automatisk ordnet. Desværre er det ikke sådan, det forholder sig.
Som arving skal man selv bl.a. tage stilling til behandlingen af den afdødes formue, aktiver og eventuelle gæld. Der skal desuden vælges skifteform, åbningsstatus skal indberettes til SKAT, der beregnes boafgift, udarbejdes en boopgørelse og meget andet. Derudover opstår der i forbindelsen med boets opgørelse, ofte mange spørgsmål blandt de efterladte.
Læs om hvad skifteretten gør her
Læs om vores gratis bomøder her
UNDGÅ KONFLIKTER OG STRIDIGHEDER
Hos Kjølby Juristen rådgiver og vejleder vi inden for alle forhold i forbindelse med dødsbobehandling. Vores rådgivning tager naturligvis hensyn til, at I som arvinger er i sorg. Derfor sørger vi for at behandlingen af dødsboet sker så problem- og gnidningsfrit som overhovedet muligt. I vores rådgivning stræber vi altid efter at undgå tvister eller stridigheder mellem arvingerne og forebygge langvarige konflikter.
Vi går desuden op i at kommunikere i øjenhøjde, så I følger jer trygge og oplyste hele vejen igennem processen.
Ring til os på
TLF: 63 18 99 94
Kjølby Juristen – det koster ikke noget at spørge
Du kan også udfylde vores formular, så ringer vi dig op – ganske gratis og uforpligtende.
Kjølby Juristen yder 100 % uvildig køberrådgivning
Vi har ekspertisen, og vi hjælper dig til at få et overblik, når du skal vælge den ejerskifteforsikring der er bedst for dig og din kommende bolig.
DET KOSTER IKKE NOGET AT SPØRGE
Vi mener det, når vi siger, at det ikke koster noget at spørge. Du skal blot ringe eller skrive til os.
BOBESTYRER I FORBINDELSE MED DØDSBOBEHANDLING
Hvis I vælger, at dødsboet skal behandles som et bobestyrerbo, tager bobestyreren sig af alt det praktiske i forbindelse med dødsbobehandlingen. Bobestyreren sørger for at indsende opgørelser til SKAT og skifteretten samt administrere boets aktiver og eventuelle gældsforpligtigelser.
Skulle der opstå uenigheder mellem arvingerne, hjælper bobestyreren desuden med at træffe en afgørelse, som kan indbringes for skifteretten. Det kan fx være i forbindelse med salg af den afdødes bolig eller ejendele.
Et bobestyrerbo kan dog være en ret dyr løsning og vælges typisk i meget store boer og i boer, hvor arvingerne ikke kan blive enige.
PRIVAT SKIFTE VED DØDSBOBEHANDLING
I kan også vælge at dødsbobehandlingen skal foregå som et privat skifte, hvilket er den mest anvendte metode til dødsbobehandling. Denne dødsbobehandlingsform forudsætter, at I som arvinger er enige om hvordan behandlingen af boet skal foregå. Med andre ord skal I selv sørge for fordelingen af arv, betale boafgift samt indsende opgørelser mv. til SKAT og skifteretten.
Ved denne dødsbobehandlingsform behandles dødsboet uden indblanding fra bobestyrer, men det betyder ikke, at I som arvinger nødvendigvis står alene. Med Kjølby Juristen som jeres jurist, bistår vi jer i behandlingen af dødsboet ved privat skifte, hvor vi bl.a. hjælper med at udarbejde åbningsstatus, boopgørelse, beregning af boafgiften, afslutning af boet og al korrespondance med skifteretten, arvingerne, banken mm.
USKIFTET BO SOM SKIFTEFORM
Endelig kan man vælge, at dødsboet skal behandles som et uskiftet bo. Her udtager den efterladte ægtefælle hele dødsboet, såfremt den afdøde efterlader sig en ægtefælle og der er fælles børn. Dermed bliver boet ikke gjort op, og i stedet overtagen den efterladte ægtefælle ansvaret og forpligtigelserne for eventuel gæld fra den afdøde.
Uskiftet bo som dødsbobehandlingsform kan dog afvises, hvis det vurderes, at den efterladte ægtefælle ikke har økonomi til at betale de tidligere fælles regninger, eller hvis afdøde havde særbørn.
Man har som længstlevende ægtefælle altid ret til at sidde i uskiftet bo med fællesbørn – men hvis afdøde havde særbørn, kan man kun sidde i uskiftet bo med samtykke fra disse.
Men inden man vælger denne løsning, bør man kontakte Kjølby Juristen. Det er vigtigt, at der tages højde for arvens fordeling efter længstlevende i dette tilfælde samt endvidere længstlevendes fremtid. Et uskiftet bo er ikke altid den rigtige løsning på længere sigt.
ANDRE FORMER FOR DØDSBOBEHANDLING
Foruden bobestyrer, privat skifte og uskiftet bo, findes der også andre former for dødsbobehandling, fx forenklet privat skifte, ægtefælleudlæg eller boudlæg.
Boudlæg er den mest anvendte skifteform i dag. Man kan få et boudlæg, hvis et bos aktiver er under 47.000,00, når udgifter til begravelse, pantsikret gæld mm er betalt. Boet bliver oftest udlagt til den, som skifteretten vurderer at være nærmeste efterladte. Hvis man får et boudlæg forpligter man sig alene til at tømme afdødes bolig samt betale begravelsen.
Ægtefælleudlæg er en overset skifteform, der i mange tilfælde kan benyttes som et alternativ til uskiftet bo. Længstlevende kan udtage hele boet uden at dele med førstafdødes arvinger, hvis boet udgør mindre end kroner 810.000,00. (i år 2021). Længstlevende ægtefælle kan således udtage hele boet – og det er uanset, om der er oprettet ægtepagt, testamente eller andet. Længstlevendes suppleringsarv (mindstearv) på de 810.000 kroner går forud for alt. Førstafdødes forsikringer, pensioner mm. der udbetales til længstlevende ægtefælle går ind i denne beregning.
Forenklet privat skifte er et privat skifte, hvor der ikke skal betales boafgift, f.eks. fordi boets aktiver ligger under bundgrænsen for beregning af boafgift. Denne skifteform bruges også af boer, hvor ægtefællen arver det hele, hvis førstafdøde ikke har nogen børn.
Det er forskelligt fra sag til sag, hvilken type dødsbobehandling, der egner sig bedst.
I er altid meget velkommen til at kontakte os, for at få hjælp eller rådgivning i forbindelse med opgørelsen af et dødsbo samt hvilken dødsbobehandling der er bedst for jer – både på kort og langt sigt. Udfyld formularen nedenfor, så kontakter vi jer til en gratis og uforpligtende snak om jeres sag.
OFTE STILLEDE SPØRGSMÅL OM DØDSBOBEHANDLING
HVILKEN DØDSBOBEHANDLING SKAL JEG VÆLGE?
Et dødsbo kan behandles på flere forskellige måder, fx som privat skifte, uskiftet bo eller med bobestyrer. Valget af dødsbobehandlingsmetode afhænger af en lang række faktorer. Tag derfor altid kontakt til en jurist for råd og vejledning.
HVAD ER ET DØDSBO?
Et dødsbo er en betegnelse for den afdødes samlede formue og ejendele.
Telefon: 63 18 99 94
Udviklet af Collatz – Web & Marketing Consulting © 2022 Kjølby juristen ApS